Det er nu officielt at det bliver folketingsmedlemmet, som blev valgt i Nordjylland, Søren Gade, der bliver ny gruppeformand for Venstre. Det oplyser tv2.dk. Flere regnede med at Søren Gade skulle have en ministerpost i Lars Løkke Rasmussens nye regering, men det fik han ikke. Lars Løkke Rasmussen sagde søndag, da han præsenterede de nye ministre, at han håbede og troede, at Søren Gade kunne blive den nye gruppeformand for Venstre. Posten er blevet ledig, efter at Kristian Jensen er blevet ny udenrigsminister. Derudover er det nordjyske folketingsmedlem Preben Bang Henriksen valgt som ny gruppesekretær og nordjyden Torsten Schack Pedersen er valgt til gruppeledelsen.
Mandag er Venstres nye gruppeformand blevet udpeget. Valget er faldet på folketingsmedlemmet Søren Gade, som var den helt store stemmesluger i Nordjylland ved valget.